रोड के दोनों तरफ खड़े हो रहे हैं वाहन राहगीरों को हो रही परेशानी
गोहद | नेशनल हाइवे क्रमांक 92 गोहद चौराहे पर हर रोज लोडिंग सहित अन्य छोटे-बड़े वाहन खड़े रहते हैं। जिसके कारण अन्य वाहन चालकों को अपने वाहन निकालने में परेशानी होती है। इस संबंध में स्थानीय लोगों द्वारा जिम्मेदार अधिकारियों को अवगत कराया जा चुका है। इसके बाद भी यहां की स्थिति में अब तक कोई सुधार नहीं हुआ। स्थानीय निवासी गौरब जैन, नीतेश जैन सहित अन्य का कहना है कि लोडिंग वाहन हाईवे के किनारे खड़े होकर रोड को घेर लेते हैं। जिसके कारण तरफ जहां रोड सिकुड़कर छोटी रह जाती है। वहीं दूसरी ओर यहां हादसा होने की आशंका भी बनी रहती है।
hin_Deva hin_Deva